burgasdotpro/wikipedia huggingface dataset:
Medzinárodný výbor inline hokeja

Medzinárodný výbor inline hokeja (skr. CIRILH – Comité international de roller in-line hockey) je medzinárodná športová organizácia alebo riadiaci športový orgán, ktorý zastrešuje inline hokej vo svete a pôsobí pod hlavičkou svetovej korčuliarskej federácie FIRS. Na čele výboru v súčasnosti (2011) stojí Gilbert Portier. Sídlo má v Clapiers, vo Francúzsku, a funguje od roku 1994.
CIRILH organizuje medzinárodné súťaže na úrovni národných tímov:
Úlohy medzinárodných súťaží CIRILH preberá v Európe Európsky výbor inline hokeja (CERILH).
Kuna americká

Kuna americká alebo soboľ americký (lat. "Martes americana") je druh z rodu kuna (Martes) z čeľade lasicovité. 
Jeho poddruh "Martes americana caurina" sa často zvykne vyčleňovať ako samostatný druh "Martes caurina".
Charakteristika.
Kuna americká je rozšírená najmä v Kanade, Aljaške a v západnej časti USA.
Žije v ihličnatých lesoch a veľmi zručne loví veverice v korunách stromov. 
Má červenkastohnedú srsť a krátke zavalité nohy. Dorastá do dĺžky 65 cm (vrátane chvosta). Korisť loví na zemi i na stromoch.
Mačka zlatá

Mačka zlatá (lat. "Felis aurata" alebo "Profelis aurata") je divá mačka žijúca v hustých lesoch tropickej Afriky. Je približne dvakrát väčšia ako mačka domáca. Samce sú trochu väčšie a v priemere dorastajú do dĺžky , vrátane chvosta. Srsť môže mať viacero farieb od svetlej oranžovej do červenohnedej. Niektoré jedince sú celé škvrnité, iné nemajú takmer žiadne škvrny. Je samotárska a aktívna v noci. Loví na zemi i na stromoch.
Európsky výbor hokeja na kolieskových korčuliach

Európsky výbor hokeja na kolieskových korčuliach (skr. CERH – "Comité Européen de rink-hockey") je európska športová organizácia alebo riadiaci športový orgán, ktorý zastrešuje hokej na kolieskových korčuliach v Európe a pôsobí pod hlavičkou európskej korčuliarskej federácieCERS. Takisto spadá pod svetový hokejový výbor CIRH. Výbor bol založený v roku 1976, a v súčasnosti (2011) je na jeho čele Carlos Graça. Sídlo má v Lisabone, v Portugalsku.
CERH organizuje medzinárodné súťaže na úrovni národných tímov, ako aj na úrovni klubov:
Európsky výbor inline hokeja

Európsky výbor inline hokeja (skr. CERILH – Comité Européen de Roller In Line Hockey) je európska športová organizácia alebo riadiaci športový orgán, ktorý zastrešuje inline hokej v Európe. Pôsobí pod hlavičkou európskej korčuliarskej federácie CERS. Takisto spadá pod svetový hokejový výbor CIRILH. Sídlo má v Düsseldorfe, v Nemecku, na jeho čele stojí v súčasnosti (2011) Dirk Schulz.
CERILH organizuje medzinárodné súťaže na úrovni národných tímov, ako aj na úrovni klubov:
Zeuhl

Zeuhl je hudobný žáner, ktorý je odnožou progresívneho rocku. Ide o zmes moderného jazz-rocku, space rocku, vážnej hudby, opery a avantgardy. Tento žáner hrajú hudobné skupiny inšpirované hudobnou skupinou Magma a tiež hudobné skupiny bývalých členov Magmy (Weidorje, Dün alebo Art Zoyd).
Christian Vander

Christian Vander (* 21. február 1948, Nogent-sur-Marne, Francúzsko) je francúzsky avantgardný bubeník, skladateľ a zakladateľ zeuhl skupiny Magma. Popri kariére v Magme pôsobí sólovo v Christian Vander Trio, Christian Vander Quartet a v skupine Offering.
Hokej na kolieskových korčuliach

Hokej na kolieskových korčuliach je kolektívny šport, populárny hlavne v latinských krajinách. V súčasnosti sú v tomto športe najúspešnejšie krajiny Argentína, Portugalsko, Španielsko a Taliansko. V klubovom meradle sa za najlepší považuje španielsky celok FC Barcelona.
Svetové medzinárodné podujatia organizuje medzinárodný výbor CIRH, ktorý patrí pod svetovú korčuliarsku federáciu FIRS. V Európe túto funkciu plní európsky výbor CERH, ktorý patrí pod európsku korčuliarsku konfederáciu CERS. V roku 1992 bol ukážkovým športom na olympiáde v Barcelone.
Hokej na kolieskových korčuliach patrí medzi veľmi rýchle športy, čo spôsobuje menšie problémy pri televíznych prenosoch. Aby bolo loptičku v televízii lepšie vidieť, nové palubovky sú stavané v modrom alebo bielom prevedení.
História.
Prvý zaznamenaný zápas v hokeji na kolieskových korčuliach sa hral v roku 1878 v Londýne, v Británii. Spočiatku bol šport nazývaný "roller polo" (v dôsledku zavedenia športu "Pólo" v roku 1876). V roku 1882 prenikol aj do USA, kde vznikla aj prvá liga "Roller Polo League". Od roku 1901 začínajú aj v Európe vznikať prvé organizované súťaže. V roku 1936 sa konali prvé majstrovstvá sveta mužov. Na Panamerických hrách 1979 debutoval hokej ako jeden zo športov, a v roku 1992 bol ukážkovým športom na OH 1992 v Barcelone.
Na začiatku 20.storočia hrali hokej na kolieskových korčuliach aj dve slávne hviezdy nemého filmu Stan Laurel a Charlie Chaplin.
Hra.
Hru hrajú dve 5-členné družstvá (štyria v poli a 1 brankár), ktoré sa za pomoci ohnutých palíc (hokejok) snažia dostať loptičku do brány súpera. Hra trvá 2x25 minút, pričom časomiera sa zastaví, ak sa zastaví (odpíska) aj samotná hra (podobne ako pri ľadovom hokeji). Každý tím musí mať minimálne 5 a maximálne 10 hráčov (vrátane náhradného brankára). Ihrisko musí mať rozmery minimálne 34 x 17 a maximálne 44 x ,má byť potiahnuté protišmykovým materiálom a musí mať zaoblené rohy s mantinelmi minimálne vysokými.
Výstroj.
Dresy sú podobné ako pri futbale s ponožkami až ku kolenám. Hokejky sú väčšinou z dreva dlhé od 90 – , s šírkou do a váhou do 500 g. Loptička je vyrobená z vulkanizovanej gumy, meria v priemere a váži 155 g. Hráči, takisto ako aj brankár, používajú ochranné pomôcky.
S/2010 J 1

S/2010 J 1 je prirodzený satelit planéty Jupiter. Objavila ho skupina astronómov v zložení Robert Jacobson, Marina Brozović, Brett Gladman a Mike Alexandersen 7. septembra 2010 pomocou 5-metrového ďalekohľadu na Palomarskom observatóriu. Zdanlivá hviezdna veľkosť objektu pri objave bola 23,3m. Mesiačik má rovníkový priemer . Okolo materskej planéty obehne v retrográdnom smere za 723 dní v priemernej vzdialenosti približne 23 Gm. Dráha telesa je vcelku pretiahnutá (jej excentricita je 0,320) a jej sklon voči rovine ekliptiky je 163,2°. Teleso sa v pericentre dostáva do vzdialenosti takmer 16 Gm od planéty a v apocentre sa od nej vzďaľuje na takmer 31 Gm. Ide pravdepodobne o fragmenty staršieho telesa, ktoré sa rozpadlo v dôsledku zrážky s iným telesom. Úlomky si gravitačne pripútal Jupiter pred približne 4 až 4,5 miliardami rokov.
Externé odkazy.
MPEC 2011-L06 : S/2010 J 1 AND S/2010 J 2 objav a efemerida
S/2010 J 2

S/2010 J 2 je prirodzený satelit planéty Jupiter. Objavil ho astronóm Christian Veillet 8. septembra 2010 pomocou 3,5-metrového ďalekohľadu na observatóriu na vrchu Mauna Kea na Havajských ostrovoch. Zdanlivá hviezdna veľkosť objektu pri objave bola 23,9m. Mesiačik má rovníkový priemer . Okolo materskej planéty obehne v retrográdnom smere za 588 dní v priemernej vzdialenosti približne 20 Gm. Dráha telesa je vcelku pretiahnutá (jej excentricita je 0,307) a jej sklon voči rovine ekliptiky je 150,4°. Teleso sa v pericentre dostáva do vzdialenosti takmer 14 Gm od planéty a v apocentre sa od nej vzďaľuje na takmer 26,5 Gm. Ide pravdepodobne o fragmenty staršieho telesa, ktoré sa rozpadlo v dôsledku zrážky s iným telesom. Úlomky si gravitačne pripútal Jupiter pred približne 4 až 4,5 miliardami rokov.
Externé odkazy.
MPEC 2011-L06 : S/2010 J 1 AND S/2010 J 2 objav a efemerida
Two Shoes

Two Shoes je druhý štúdiový album austrálskej skupiny The Cat Empire. Bol nahraný v rokoch 2004 a 2005 v Havane na Kube.
Ad libitum (anglická verzia)

Ad libitum je rovnomenná exportná anglická verzia siedmeho štúdiového albumu slovenskej jazz rockovej skupiny Fermáta z roku 1984. 
Autorstvo.
Hudba:
Texty:
Ježibaba (stará žena)

Ježibaba (iné slovenské názvy: endžibaba, endži-baba, jendžibaba, jenžibaba, hinžibaba, jahodobaba, jaga, jagababa, babajaga, baba jaga, baba; všetky tieto slová sa často píšu veľkým začiatočným písmenom, teda ako vlastné mená; po rusky, bulharsky a poľsky "Baba Jaga", u ostatných južných Slovanov "Baba Roga") je slovanská mytologická postava (najmä v rozprávkach) v podobe starej ženy, ktorá žije sama v ťažko prístupných horách v chalúpke, v spoločnosti netopiera, (čiernej) mačky alebo havranov. Podobné postavy sa vyskytujú u všetkých európskych národov (často jednoducho pod označením, ktoré je ekvivalentom slovenského bosorka). 
V niektorých príbehoch uchováva živú a mŕtvu vodu a čarovné zrkadlo. Lieta na metle alebo (hlavne v ruskom folklóre) na mažiari a odráža sa tĺčikom. Ovláda vyššiu čiernu mágiu. Na rozdiel od ostatných čarodejníc Ježibaba svojimi kúzlami len škodí (víchrica, očarovanie dobytka, krupobitie...). Podľa niektorých variantov je jej obľúbenou pochúťkou ľudské mäso (najmä detské). 
Východo- a južnoslovanská baba jaga.
Etymológia výrazu "Baba Jaga" pravdepodobne pochádza od slovanského základu "baba", ktorý značí starú ženu, a domáckeho Jaga, čo je zdrobnenina od Jadwiga poľskej podoby mena Hedviga. Tiež môže mať pôvod v mene zlej starozákonnej kráľovnej Jezábel, ktorá bohu Baalovi v peci obetovala aj malé deti.
Je zobrazovaná ako škaredá starena s krivým nosom, sediaca na drevenej lavici alebo piecke s jednou nohou pod sebou, druhou hompáľa vo vzduchu. Poletuje vzduchom v železnom mažiari a poháňa sa pri tom tĺčikom. Vyvoláva choroby a smrť, strašné búrky. Je to ľudožrútka a najradšej je malé deti. Býva v chatrči, ktorá sa otáča na slepačej nôžke a je často ohradená plotom z ľudských hnátov. Keď Baba Jaga zomiera hučí víchor a stromy sa ohýbajú k zemi. Za pozornosť stojí, ako bola zobrazená v ruskom filme Mrázik.
Vodice (Chorvátsko)

Vodice sú mesto v Chorvátsku v Šibenicko-kninskej župe. Nachádzajú sa severozápadne od Šibeniku a v roku 2011 tu žilo 8 902 obyvateľov.
História.
Názov vznikol od početných vodných prameňov, ktoré sa nachádzali v okolí mesta. Prvé zmienky pochádzajú z prvej polovice 14. storočia. 
V stredoveku boli Vodice obliehané Osmanskou ríšou, no vďaka dobrému opevneniu sa mesto ubránilo. Opevnenie sa do súčasnosti nezachovalo, jeho veľká časť bola použitá pri stavbe domov v centre mesta. Zachovala sa iba Čarićova veža (Čarićev toranj), pochádzajúca zo 16. storočia. 
Z pamiatok sa v meste zachoval kostol Sv. Kríža (Sv. Križ) zo 17. storočia a kostol Objavenia sv. Kríža (Našašća sv. Križa).
Turizmus.
Vodice patria k obľúbeným prímorským letoviskám severnej Dalmácie. Väčšina obyvateľov pracuje v cestovnom ruchu, no mesto má tiež silné poľnohospodárske zázemie. Rozvinutý turistický ruch využíva množstvo hotelov, motelov a penziónov. 
V centre mesta sa nachádza rozľahlý prístav, ktorý je obľúbeným východiskom pre plavby na blízke ostrovy Prvić, Trijat, Žirje, Kaprije alebo Zlarin. Vodice sú tiež jedným z východiskových miest pre návštevu Národného parku Kornati alebo Národného parku Krka.
Alkonost

Alkonost (niekedy "Alkonst" alebo "Alkonos") je kúzelná bytosť v slovanskej mytológií. V ruskom stredoveku bol rajským vtákom radosti. Má telo vtáka a hlavu krásnej ženy. Žije v raji a do nášho sveta prilieta doručiť správu. Jeho spev je tak ľubozvučný, že každý kto ho počúva na všetko zabudne. Je podobný sirénam z gréckej mytológie.
Alkonost znáša vajce na brehu mora, ktoré potom hodí do mora. Sedem dní potom je more pokojné, len čo sa z neho vyliahne mláďa rozpúta sa búrka.
Phoebe Tonkinová

Phoebe Jane Elizabeth Tonkinová (* 12. júl 1989, Sydney, Austrália) je austrálska herečka a modelka. Preslávila ju postava Cleo Sertoriovej v austrálskom seriáli "". Známa je tiež zo seriálov "Upírske denníky" a "The Originals", kde stvárnila postavu Hayley Marshallovej.
Životopis.
Narodila sa v Sydney v Austrálii. Keď mala 4 roky, navštevovala tanečné kurzy klasického baletu, hip-hopu, moderného tanca a stepu. Vo veku 12 rokov, začala chodiť na kurzy v austrálskom divadle pre mladých do Wharf Theatre. Navštevovala Loreto Kirribilli a neskôr absolvovala Queenwoodsku školu pre dievčatá.
Kariéra.
V decembri 2005, dostala rolu Cleo Sertoriovej v austrálskom seriáli "", ktorý sleduje životy troch dospievajúcich dievčat so schopnosťou meniť sa na morské panny. Seriál mal premiéru 7. júla 2007 na austrálskej televíznej stanici Network Ten. Seriál mal 3 série a finále bolo odvysielané 16. apríla 2010. V septembri 2010 si Phoebe zahrala hlavnú úlohu v akčnom filme "Nemilosrdní (Tomorrow, When the War Began)". V januári 2011 sa presťahovala do Los Angeles, aby sa usilovala o medzinárodnú hereckú kariéru. V marci 2011 bola obsadená v seriáli "Tajomstvo kruhu (The Secret Circle)", ktorý mal premiéru 15. septembra 2011 a videlo ho viac ako 3,5 milióna divákov. Seriál bol po 1. sérii zrušený. V auguste 2012 bola pridaná do obsadenia seriálu "Upírske denníky", kde si zahrala Hayley Marshallovú, kamarátku Tylera Lockwooda. V seriáli hrá po boku svojej kolegyne Claire Holt "(zo seriálu )", ktorá stvárňuje postavu pôvodnej upírky Rebeky Mikaelsonovej. 11. januára 2013 bol oznámený spin-off seriál k "Upírskym denníkom" s názvom "The Originals". Dej sa odohráva v New Orleans a točí sa okolo rodiny pôvodných upírov.
Krka (Chorvátsko)

Krka je rieka v Chorvátsku. Pramení v pohorí Dinara, na svahoch najvyššej chorvátskej hory Sinjal a ústi do Jadranského mora pri Šibeniku.
Priebeh toku.
Pramení neďaleko mesta Knin, pod najvyšším vrcholom Chorvátska Sinjal (tiež Dinara). Počas celého toku vytvára množstvo vodopádov a kaskád, vďaka ktorým patrí medzi najvyhľadávanejšie rieky v krajine. Ústi do Jadranu pri Šibeniku.
Prítoky.
Hlavné prítoky sú Butišnica, Krčić, Čikola a Guduča. 
Osídlenie.
Krka preteká mestami Knin, Skradin a Šibenik.
Ochrana prírody.
Na strednom toku rieky je medzi mestami Knin a Skradin zriadený Národný park Krka. Bol založený na rozlohe v roku 1985. Najväčšou atrakciou parku je sústava vodných kaskád.
Two Shoes (singel)

„Two Shoes“ je tretí a posledný singel z albumu "Two Shoes" austrálskej skupiny The Cat Empire. Singel dosiahol 49. miesto v austrálskom rebríčku singlov.
Dináre

Dináre (staršie názvy: Dinárske hory, Dinárske pohorie; chorv. "Dinara", "Dinara planina") alebo zastarano Dinárske Alpy (po chorvátsky: "Dinarske Alpe", po srbsky: "Dinarski Alpi") je horský masív v strednej časti dinárskej sústavy a je najvyššie chorvátske pohorie v Chorvátsku. Rozkladá sa na chorvátsko-bosnianskom pohraničí. Jeho najvyšší vrch Troglav dosahuje výšku .
Názov pohoria.
V staroveku bolo toto pohorie nazývané "Adrion oros". Súčasný názov je prevzatím názvu vrchu Dinara, ktorý je najvyšším vrchom Chorvátska. Tento názov pochádza zrejme od ilýrskeho kmeňa Dindarov, ktorý obýval východné svahy pohoria. Podľa tohto vrchu bola pomenovaná aj horská sústava Dinárske pohoria (resp. dinaridy).
Poloha.
Dináre sa tiahnu v dĺžke v smere severozápad – juhovýchod. Na severe ich priesmyk Derala oddeľuje od pohorí Ilica a Jadovnik a na juhu za priesmykom Vaganj nadväzuje na Kamešnica. Západné a juhozápadné ohraničenie tvoria údolia riek Butišnica, Krka a Cetina, na ktorej sa nachádza dlhé Peručko jezero. Za týmito údoliami sa dvíhajú pohoria Kozjak a Svilaja. Na severovýchode klesajú Dináre k Livanjskému polju.
Geologická stavba a geomorfológia.
Pohorie tvoria vápence, vďaka ktorým sú tu časté krasové útvary – suché krasové doliny, závrty a škrapy. Nachádza sa tu i najhlbšia priepasť Bosny a Hercegoviny – Nevidna voda, ktorá siaha až do hĺbky .
Ján Maslo

Ján Maslo (* 5. február 1986, Dolný Kubín) je slovenský futbalista hrajúci za slovenský klub MFK Ružomberok. Hráva ako obranca a na drese nosí číslo 3.
Maslo je odchovancom ružomberského futbalu, kde začal svoju profesionálnu kariéru. V roku 2011 odišiel do zahraničia a zahral si za kluby Volyň Luck a Šachter Karagandy. V roku 2015 sa vrátil naspäť do Ružomberka.
Ježibaba

Ježibaba (iné názvy: endžibaba, endži-baba, jendžibaba, hinžibaba) môže byť:
Ježibaba je aj názov rodu rastlín z čeľade astrovité – "Asteraceae", pozri ježibaba (rod)
Gaeta

Gaeta je prístavné mesto v strednom Taliansku. V roku 2008 malo 21 705 obyvateľov.
Leží v provincii Latina, v regióne Lazio. Leží na severozápade Gaetského zálivu, asi juhovýchodne od Ríma a severozápadne od Neapole.
Krka

Krka môže byť:
Mara (Taliansko)

Mara je talianska obec v provincii Sassari na Sardínii. Obec má 808 obyvateľov.
Mara (jazyk v Indii)

Mara je menšinový jazyk, ktorým hovoria Marovia v južnom Mizoráme v Indii a v priľahlom Čjinskom štáte v Mjanmarsku. Patrí do jazykovej skupiny kuki-čjinské jazyky tibetsko-barmských jazykov. Mara sa vyučuje ako povinný predmet do 7. triedy v okrese Mara v Indii.
Sobolivka (Lypovecký rajón)

Sobolivka () je dedina na Ukrajine v Lypoveckom rajóne Vinnyckej oblasti. Prvá písomná zmienka je z roku 1645. Žije tu 402 obyvateľov.
Pythonoidea

Pythonoidea je nadčeľaď hadov, do ktorej zaraďujeme 3 čeľade, 11 rodov a približne 43 druhov. Obývajú územia Afriky, Ázie, Austrálie a Ameriky.
Viera Petríková

JUDr. Viera Petríková (* 29. jún 1957, Vranov nad Topľou) je slovenská právnička, bývalá ministerka spravodlivosti Slovenskej republiky v kabinete Roberta Fica a bývalá podpredsedníčka Súdnej rady Slovenskej republiky. Od roku 1992 pôsobí v súdnictve. V súčasnosti je sudkyňa na Najvyššom súde Slovenskej republiky. Vo svojej práci sa špecializuje na civilné právo. 
Život.
Viera Petríková po absolvovaní gymnázia vo Vranove nad Topľou pokračovala v štúdiu na Právnickej fakulte Univerzity Pavla Jozefa Šafárika v Košiciach, ktorú ukončila v roku 1980.
Scipione Pulzone

Scipione Pulzone, známy aj ako "Il Gaetano", (* okolo 1550, Gaeta – † 1. február 1598, Rím) bol taliansky maliar, renesančný maniérista. Bol žiakom J. del Conteho. Stal sa známy predovšetkým ako portrétista.
Sebastiano Conca

Sebastiano Conca, známy aj ako "Il Cavaliere" (* 8. január 1680, Gaeta – † 1. septembra 1764, Neapol), bol taliansky maliar. V roku 1739 publikoval príručku pre maliarov, ktorú nazval "Ammonimenti" (Napomenutie). Získal rozsiahlu záštitu významných priaznivcov umenia po celom Taliansku.
Majstrovstvá Európy

Majstrovstvá Európy je termín označujúci najprestížnejšie zápolenie v rámci štátov Európy, ktoré má určiť víťaza daného odvetvia zo súťažiacich. Na väčšinu majstrovstiev je potrebná kvalifikácia, aby sa zabezpečila určitá úroveň a zároveň sa predišlo problémom pri organizovaní turnaja. V menej zastúpených odvetviach sa majstrovstvá Európy usporadúvajú ako otvorené turnaje. Vo viacerých prípadoch slúžia majstrovstvá Európy ako kvalifikácia na majstrovstvá sveta, a v niektorých prípadoch aj na olympijské hry.
Najčastejšie sú majstrovstvá poriadané v jednotlivých športových odvetviach v pravidelných intervaloch 1, 2 alebo 4 roky.
Chrám Narodenia Presvätej Bohorodičky (Sarajevo)

Chrám Narodenia Presvätej Bohorodičky je katedrála Srbskej pravoslávnej cirkvi, ktorá sa nachádza v centre hlavného mesta Bosny a Hercegoviny, Sarajeve. Patrí medzi najväčšie chrámy Srbskej pravoslávnej cirkvi na Balkánskom polostrove.
Dejiny.
Katedrálu začali stavať ešte v časoch tureckej okupácie Bosny a Hercegoviny. Základný kameň katedrály bol položený v roku 1859 a stavba trvala takmer 11 rokov. Chrám bol posvätený 20. júla 1872 na sviatok svätého Eliáša (Iľju). Katedrála bola kompletne dokončená v roku 1874. Stavba bola financovaná z darov pravoslávnych veriacich z mesta, ale aj z darov veriacich obchodníkov z Belehradu, Terstu, Viedne či Dubrovníka. Počas vojny v Bosne a Hercegovine bola poškodená a po vojne v roku 1996 začala jej obnova.
Architektúra.
Katedrála bola postavená podľa projektu známeho majstra ortodoxnej architektúry Andreja Damianova. Má tvar baziliky s troma loďami a piatimi kupolami. Jej šírka je 22,5 metra a dĺžka 37 metrov. Novobaroková zvonica má výšku 45 metrov. Ikony priniesol archimandrit Sava Kasanovič v roku 1873 z Ruska a sú pozlátené.
Majstrovstvá sveta v americkom futbale 1999

Majstrovstvá sveta v americkom futbale 1999 boli 1. majstrovstvá sveta, najvyšší medzinárodný turnaj v americkom futbale v roku 1999. Konali sa v Palerme, v Taliansku, pod záštitou IFAF.
Katedrála Premenenia Pána (Záhreb)

Katedrála Premenenia Pána v Záhrebe je pravoslávnou katedrálou Srbskej pravoslávnej cirkvi v Chorvátsku (Záhrebsko-ljubljanská eparchia). Nachádza sa v centre chorvátskeho hlavného mesta Záhreb (Trg Petra Preradoviča).
Dejiny.
Prvý chrám bol postavený na tomto mieste v roku 1794. V roku 1866 bol obnovený podľa plánu architekta Franje Kleina a v roku 1884 rekonštruovaný podľa plánov architekta Hermanna Bollé. Katedrála bola vážne poškodená v roku 2010 neznámymi vandalmi, ktorí ju zdevastovali graffitmi s prvkami ustašovskej symboliky.
Sinjal

Sinjal alebo Dinara je najvyšší vrch Chorvátska a tretí najvyšší vrch masívu Dinara. Dosahuje nadmorskú výšku .
Poloha.
Sinjal leží v pohorí Dinara, ktoré je súčasťou Dinárskej horskej sústavy. Nachádza sa v severnej Dalmácii pri meste Knin v Šibenicko-kninskej župe, na hranici Chorvátska a Bosny a Hercegoviny. Sinjal tvorí rázsochu hlavného hrebeňa Dinary k juhu. 
Vrchol.
Na vrchole sa nachádza betónový hranol s nakreslenou chorvátskou vlajkou, vrcholovou knihou a razítkom. 
Geológia a geomorfológia.
Sinjal má podobu vápencového chrbta, pretiahnutého v smere severozápad – juhovýchod. Južné svahy padajú strmými až vysokými skalnými stenami. V jeho okolí sú početné krasové tvary závrty, škrapy a jaskyne. Na juhozápadnom úpätí pramení rieka Krka.
Užovkovce

Užovkovce (lat. Caenophidia alebo Xenophidia) je veľký taxón hadov. V takmer rovnakom (menej často aj úplne rovnakom) význame sa používa aj termín (nadčeľaď) Colubroidea, ktorý sa však najnovšie používa aj v oveľa užšom význame – podrobnosti pozri nižšie.
Systematika.
Prehľad (súhrn) súčasných systematík.
Systém: &lt;br&gt;
Caenophidia A/Xenophidia A/zriedkavo: nadčeľad Colubroidea A:
Poznámky :
Verzia vyššie uvedeného prehľadu používaná v tejto wikipédii.
Caenophidia
Starší systém.
Staršie sa Caenophidia (resp. niekedy aj celé Alethinophidia alebo aj všetky hady) delili takto (ide o delenie podľa formy zubov a teda aj jedovatosti hada, podrobnosti a zdroje pozri v článku užovkovité - Boulengerov systém):
Poznámky:
Majstrovstvá sveta v americkom futbale 2003

Majstrovstvá sveta v americkom futbale 2003 boli v poradí 2. majstrovstvá sveta, najvyšší medzinárodný turnaj v americkom futbale v roku 2003. Konali sa vo Wiesbadene a Hanau, v spolkovej krajine Hesensko, v Nemecku, pod záštitou IFAF.
Katedrála Premenenia Pána

Katedrála Premenenia Pána je názov niekoľkých katedrál:
Booidea

Booidea môže byť:
Tubthumper

Tubthumper je ôsmy štúdiový album britskej skupiny Chumbawamba. Je to album, ktorý dostal skupinu do mainstreamovej scény a bol vydaný cez vydavateľstvo EMI Electrola GmbH a v USA cez vydavateľstvo Universal Records. Hlavnými témami viacerých skladieb albumu sú bezdomovci, rasizmus či Štrajk v Liverpoolskom prístave. Album bol prvým komerčným úspechom pre skupinu a v USA sa ho predalo viac ako 3 milióny kópií. Z albumu bol vydaný aj najväčší hit skupiny „Tubthumping“.
Zoznam skladieb.
Všetky skladby napísala a zložila skupina Chumbawamba.
Zostava.
"spolu s"
"tiež vystupovali"
Majstrovstvá sveta v americkom futbale 2007

Majstrovstvá sveta v americkom futbale 2007 boli v poradí 3. majstrovstvá sveta, najvyšší medzinárodný turnaj v americkom futbale v roku 2007. Konali sa v Kawasaki, v prefektúre Kanagawa, v Japonsku, pod záštitou IFAF.
Zeuxidamos

Zeuxidamos alebo Zeuxidámos môže byť:
Lamprophiidae

Lamprophiidae je čeľaď hadov z taxónu Caenophidia. Vyskytuje sa takmer výlučne v Afrike.
Boli do nej zo starších systémov presunuté niektoré taxóny z čeľade užovkovité (Colubridae) a všetky taxóny z čeľade norozmijovité (Atractaspididae). V užšom zmysle čeľaď zahŕňa len to, čo sú v iných systémoch podčeľade Lamprohiinae a Pseudoxyrhopiinae a v najužšom zmysle zahŕňa len to, čo je v iných systémoch podčeľaď Lamprophiinae.
Charakteristika.
Hady z čeľade Lamprophiidae sa vyskytujú v Afrike, niektoré aj v južnej Európe a podčeľaď Psammophiinae aj v západnej a juhovýchodnej Ázii. Čeľaď bola vytvorená čisto na základe fylogenetického stromu, spoločné morfologické charakteristiky zástupcov čeľade ako celku zatiaľ nie sú určené. 
Systematika.
Súčasné systematiky.
Najbežnejšia systematika.
Lamprophiidae: 
Zdroje: . Slovenské názvy podľa: . Systém uvádza len recentné taxóny. Rody sú uvedené primárne podľa Uetz - The Reptile Database.
Alternatíva.
Alternatívne sa všetky vyššie uvedené podčeľade klasifikujú ako samostatné čeľade. Z toho vyplýva, že Lamprophiidae je v takýchto systémoch len to, čo je vyššie uvedené pod názvom Lamprophiinae:
nadčeľaď Elapoidea:
Zdroje: 
Staršie systémy.
Staršie sa to, čo je dnes v čeľadi Lamprophiidae, často zaraďovalo do podčeľade užovkovité (Colubridae) – podrobnejšie pozri staršie delenia v článku užovkovité. 
Lawson et al. 2005.
Okrem toho za zmienku stojí ešte nasledujúci systém podľa Lawson et al. 2005, v ktorom autori pomerne atypicky nepoužívajú termín Lamprophiidae, ale termín Elapidae [v širšom zmysle], ktorý v ostatných (súčasných bežných) systémoch zodpovedá taxónom Lamprophiidae + Xenodermatidae + Elapidae : 
Koralovcovité (Elapidae) [v širšom zmysle]:
Pytón zelený

Pytón zelený () je druh hada z čeľade pytónovitých. Vzhľadom aj správaním sa podobá na psohlavca zeleného.
Opis.
Morelia viridis má štíhle telo a výraznú zelenú farbu. Dosahuje dĺžky 1,8 – . Na všetkých šupinách okolo úst sú priehlbiny s tepelnými senzormi.
Výskyt.
Tento druh žije na Papue-Novej Guinei, ostrove Gag, v Indonézii a v Austrálii.
Správanie.
Pytón zelený odpočíva a loví rovnako ako psohlavec zelený: s telom obkrúteným okolo konára a s ovisnutou hlavou vyčkáva na korisť.
Potrava.
Ich potrava sa skladá z malých cicavcov, hlodavcov, a niekedy plazov. Myslelo sa, že tento druh hada, podobne ako psohlavec zelený, požiera vtáky. Ale Switak skúmal žalúdok tohto hada a našiel v ňom pozostatky z viac ako 1 000 živočíchov, ale žiadnu stopu po vtákoch.
Rozmnožovanie.
Samice kladú 6 – 30 vajec do dutín stromov alebo medzi epifytické rastliny. Mláďatá, ktoré majú svetložltú alebo niekedy aj červenú farbu, sa často stávajú obeťou dravých vtákov.
Agésilaos

Agésilaos alebo Agésiláos alebo Agesilaos (gr. Agésilaos/iný prepis Agésiláos) môže byť:
Bella Thornová

Anabella Avery Thornová (* 8. október 1997, Pembroke Pines, Florida, Spojené štáty) je americká herečka, spisovateľka, modelka a bývalá speváčka.
Kariéra.
Spočiatku hrala menšie úlohy v seriáloch od Disney Channel. Zviditeľnila sa účinkovaním vo filme "Bratia ako sa patrí" a v seriáli "Shake it up!" (Na parket!), v ktorom stvárnila hlavnú úlohu CeCe Jonesovej po boku hereckej kolegyne Zendaye.
Má troch súrodencov – Dani (1993), Kaili (1992) a Remy (1995).
Cholínergný systém

Cholínergný systém je mediátorový systém (skupina neurónov a nervových dráh), ktorý ako signálnu molekulu/mediátor pri prenose nervového vzruchu na synapsii využíva acetylcholín.
Funkcia.
Cholínergný systém reguluje komplexnú mozgovú aktivitu: motorickú, psychickú (vrátane komplexných funkcií) i pamäť.
Glutamátergný systém

Glutamátergný systém je mediátorový systém (skupina neurónov a nervových dráh), ktorý ako signálnu molekulu/mediátor pri prenose nervového vzruchu na synapsii využíva glutamát, najrozšírenejší excitačný neurotransmiter v ľudskom mozgu.
Funkcia.
Glutamátergný systém ovplyvňuje predovšetkým učenie a pamäť.
GABAergný systém

GABAergný systém je mediátorový systém (skupina neurónov a nervových dráh), ktorý ako signálnu molekulu/mediátor pri prenose nervového vzruchu na synapsii využíva kyselinu gama-aminomaslovú (GABA, skr. z angl. gama-aminobutyric acid), hlavný inhibičný neurotransmiter v ľudskom mozgu.
Funkcia.
GABAergný systém ovplyvňuje predovšetkým stupeň bdelosti.
Aspartátergný systém

Aspartátergný systém je mediátorový systém (skupina neurónov a nervových dráh), ktorý ako signálnu molekulu/mediátor pri prenose nervového vzruchu na synapsii využíva aspartát, excitačný neurotransmiter miechy.
Funkcia.
Aspartátergný systém reguluje motorické funkcie a vnímanie bolesti.
Glycínergný systém

Glycínergný systém je mediátorový systém (skupina neurónov a nervových dráh), ktorý ako signálnu molekulu/mediátor pri prenose nervového vzruchu na synapsii využíva glycín, inhibičný neurotransmiter miechy.
Funkcia.
Glycínergný systém reguluje predovšetkým motorické funkcie.
Peptidergný systém

Peptidergný systém je mediátorový systém (skupina neurónov a nervových dráh), ktorý ako signálnu molekulu/mediátor pri prenose nervového vzruchu na synapsii využíva široké spektrum peptidov (endorfíny, enkefalíny, substancia P a mnoho ďalších). Väčšinou pôsobí spoločne s ďalšími mediátormi a slúži hlavne ako neuromodulačný systém. Je málo preskúmaný a rôznorodý, s viacerými podskupinami.
Funkcia.
Peptidergný systém ovplyvňuje najmä vnímanie bolesti, ale tiež učenie a pamäť.
Porota (všeobecne)

Porota alebo jury je jeden z možných názvov pre typ zboru, ktorého úlohou je predovšetkým niečo posudzovať hlasovaním. Člen poroty sa volá porotca.
Pôvod slova je praslovanský a je odvodzovaný zo slova rota = prísaha. Slovo teda označovalo zbor sudcov zaviazaných prísahou.
Útoky v Nórsku v roku 2011

Útoky v Nórsku v roku 2011 boli dva veľké teroristické útoky uskutočnené 22. júla 2011 v Nórsku. Zahynulo pri nich 77 ľudí, takmer 100 ďalších bolo zranených. Pozostávali z bombovej explózie vo vládnej štvrti Regjeringskvartalet v hlavnom meste Oslo asi o 15:26 miestneho času, pri ktorej zahynulo 8 ľudí, a asi o dve hodiny neskôr zo streľby na účastníkov mládežníckeho letného tábora organizovaného vládnucou Nórskou robotníckou stranou na ostrove Utøya, kde muž prezlečený za policajta zastrelil 69 ľudí.
Polícia po streľbe na ostrove Utøya zatkla 32 ročného Nóra Andersa Behring Breivika, ktorého zakrátko obvinili aj z bombového útoku v hlavnom meste. Breivik sa k obom činom priznal a dal ich do súvislosti so svojimi ultrapravicovými názormi a kresťanským fundamentalizmom. Vyšetrovanie zapojenie ďalších spolupáchateľov nepreukázalo.
24. augusta 2012 súd v Osle rozhodol, že Breivik bol v čase útokov príčetný, a odsúdil ho na 21 rokov väzenia.
Majstrovstvá Európy v americkom futbale

Majstrovstvá Európy v americkom futbale je najvyššie európske podujatie národných družstiev v americkom futbale, ktoré riadi Európska federácia amerického futbalu (IFAF Europe, predtým EFAF). Jeho história siaha do roku 1983, kedy sa v Taliansku konali prvé majstrovstvá Európy. V rokoch 2003 až 2013 prebiehali v troch výkonnostných kategóriách. Od tohoto roku sa vrátili ku formátu kvalifikácie na finálový turnaj.
Majstrovstvá Európy tiež slúžia ako kvalifikácia európskych družstiev na majstrovstvá sveta. Od roku 2000 prebiehajú aj majstrovstvá Európy juniorov a v roku 2015 sa uskutočnili aj prvé majstrovstvá Európy žien.
Prísediaci

Prísediaci tvoria súčasť súdneho senátu v trestnom konaní (zasadajú vždy v páre). Inštitút prísediacich je typický prevažne v európskom práve. Prísediaci zasadajú spolu so sudcom za sudcovský stolec a rozhodujú o vine či nevine, pričom všetci majú rovnaký počet hlasov a sú oblečení v rovnakom talári ako sudca. Ich podmienkou nie je právnické vzdelanie. V anglo-americkom súdnictve ich úlohu preberá porota. 
Na Slovensku tvoria senát len na okresných súdoch t.j. prvostupňovej úrovni. Na krajských súdoch, Najvyššom súde SR a Ústavnom súde SR ich úlohu preberajú klasickí sudcovia. Senát následne vedie predseda senátu, ktorý vystupuje v mene senátu a vedie pojednávanie.
História.
Inštitút obdobný prísediacim sa objavil už v súvislosti s modernizáciou justície v druhej polovici 19. storočia. U obchodných a baníckych súdov, rovnako ako u obchodných a baníckych senátov krajských a zemských súdov, fungovali tzv. odborní sudcovia laici, ktorí boli na období 3 rokov vyberaní z radov obchodníkov a znalcov baníctva. Ich kvalifikačným predpokladom účasti na tomto špecifickom súdnom rozhodovaní teda bola odbornosť. Platilo, že z trojčlenného senátu bol sudcom laikom len jeden. V období prvej republiky sa nazývali „komerční radové“. 
Po februári 1948 boli do fungovania justície zapojení tzv. sudcovia z ľudu, pričom rozhodujúce neboli ich odborné znalosti, ale „štátna spoľahlivosť a oddanosť myšlienke ľudovo demokratického zriadenia“. Volení boli na obdobie 4 rokov národnými výbormi. Tradícia volených zástupcov ľudu a nie odborníkov potom pretrvala i po Nežnej revolúcii v roku 1989, kedy boli zavedení prísediaci.
Prísediaci na Slovensku.
Predpoklady na voľbu prísediaceho.
Za prísediaceho môže byť zvolený občan, ktorý:
Voľba prísediacich.
Prísediacich volia obecné zastupiteľstvá v obvode príslušného súdu z kandidátov z radov občanov, ktorí majú trvalý pobyt alebo pracujú v obvode súdu. Prísediacich navrhujú starostovia obcí a primátori miest. Ku kandidátom navrhovaným na voľbu si obecné zastupiteľstvo vyžiada vyjadrenie predsedu príslušného súdu.
Prísediaci sú volení na obdobie štyroch rokov. Funkcia prísediaceho trvá aj po uplynutí tohto obdobia do právoplatnosti rozhodnutia vo veci, ak je to potrebné na dokončenie veci, v ktorej je prísediacim.
Mamba zelená

Mamba zelená () je druh jedovatého hada z čeľade koralovcovitých. Žije v západnej Afrike.
Opis.
Dendroaspis viridis je zelenej farby so štíhlym telom a dlhým chvostom. Dospelé jedince dosahujú dĺžku 1,5 – . Je veľmi jedovatá, no iba zriedkavo prichádza do konfliktu s človekom.
Výskyt.
Obýva územia Gambie, Senegalu, Guinei, Guinei-Bissau, Libérie, Pobrežia slonoviny, Ghany, Sierry Leone, Benina a Stredoafrickej republiky.
Správanie.
Mamba zelená je stromový had, ako vyplýva z jej rodového mena. Je čulá a veľmi rýchla, svoju korisť naháňa v korunách stromov. Je plachá, pri vyrušení uteká, útočí len ak nemá kam ujsť.
Porota

Porota (člen poroty sa nazýva porotca) alebo jury môže byť:
Porotný súd

Porotný súd je súd znižujúci alebo vylučujúci vplyv sudcov z povolania a naopak zapájajúci do rozhodovania zbor laikov (nazývaných (súdni) porotcovia, (súdna) porota alebo najmä vo vzťahu k angloamerickej oblasti jury). 
Dnes sa porotné súdy stále vyskytujú v mnohých krajinách: napr. v USA, Francúzsku, Rusku, Rakúsku (nie v Nemecku). 
Slovensko.
Na Slovensku (t. j. v Uhorsku a neskôr v Česko-Slovensku) porotné súdy existovali od roku 1867 do roku 1948 (okrem obdobia prvej slovenskej republiky, presnejšie 1940 – 1946).
Na Slovensku úlohu poroty čiastočne preberajú prísediaci.
USA.
V USA sa porota nazýva jury. Porota (jury) je v americkom práve "určitý počet mužov a žien vybraných podľa zákona, ktorí zložili prísahu, na účely vyšetrovania určitých skutkových otázok a vyhlasovania pravdy na základe dôkazov, ktoré im boli predložené". Porotný súd ("jury trial") je "súdne konanie o veci alebo prípade pred porotou na rozdiel od procesu pred sudcom".
Porota sa skladá sa z 12 ľudí, ktorí spadajú pod jurisdikciu daného súdu a účasť v porote je pre nich za bežnej situácie nutná, nakoľko sa to považuje za občiansku povinnosť. Kandidátov na porotu si vyberá náhodným spôsobom súd, a to písomným predvolaním. Z kandidátov sa do členov poroty dostávajú občania, ktorých navrhnú obe strany konania (prokurátor i obhajca obžalovaného) pred súdom a sudca ich v tejto pozícii potvrdí. Pravidelne sa vyberajú aj 1 – 2 náhradníci. Daná porota si volí svojho predsedu, ktorý vystupuje v jej mene a číta záverečné jednomyseľné rozhodnutie o vine či nevine, za ktoré porotcovia hlasujú vždy tajne (aj niekoľkonásobne).
Freedom (Akon)

Freedom je tretí štúdiový album senegalsko-amerického R&amp;B speváka a rappera Akona. Album bol pôvodne nazvaný "Acquitted", ale Akon ho pred vydaním premenoval. Vo forme digital download bol vydaný dňa 1. decembra 2008 a v predaji sa objavil dňa 2. decembra 2008. Hoci album obsahuje niekoľko vulgarizmov, neobsahuje známku Parental Advisory, čím sa stal prvým albumom Akona bez nej.
Absolut Warhola

Absolut Warhola je nemecký dokumentárny film o Andym Warholovi a jeho slovenských rodinných príbuzných, ktorý bol nakrútený v roku 2001 poľským režisérom Stanisławom Muchom.
Film.
Dej filmu by sa dal rozdeliť na dve časti, jedna časť prináša pohľad do obce Miková, odkiaľ pochádzajú rodičia Andyho Warhola, a druhá časť sa odohráva v neďalekých Medzilaborciach, kde sídli Múzeum moderného umenia Andyho Warhola.
Obidve časti sú navzájom posplietané a striedavo prinášajú pohľad na tvorbu a život Andyho Warhola, ktorú prezentuje Múzeum moderného umenia Andyho Warhola; a na početnú rodinu príbuzných Andyho Warhola z Mikovej, ponúka rozhovory s nimi, (aj keď sa s ním nikdy nestretli) a približuje život v tomto východoslovenskom regióne. 
Film získal viacero ocenení na filmových festivaloch po celom svete.
Jaga

Jaga môže byť:
Playboy

Playboy môže byť:
Zdická skalka u Kublova

Zdická skalka u Kublova je prírodná pamiatka ev. č. 531. Nachádza sa neďaleko obce Kublov v okrese Beroun. Oblasť spravuje Agentúra ochrany prírody a krajiny ČR, správa CHKO Křivoklátsko.
Predmetom ochrany je význačný krajinný prvok s kvetenou.
Zahořanský stratotyp

Zahořanský stratotyp je prírodná pamiatka ev. č. 648. Nachádza sa v obci Králův Dvůr v okrese Beroun. Oblasť spravuje Agentúra ochrany prírody a krajiny ČR.
Predmetom ochrany je skalný odkryv zahořanských vrstiev českého ordoviku s typickou fosílnou faunou.
Studánky u Cerhovic

Studánky u Cerhovic je prírodná pamiatka ev. č. 1009. Nachádza sa neďaleko obce Cerhovice v okrese Beroun. 
Oblasť spravuje Agentúra ochrany prírody a krajiny ČR.
Predmetom ochrany je pramenisko s výskytom vzácnych druhov rastlín, napr. vstavačovec májový a žltohlav európsky.
Vraní skála

Vraní skála je prírodná pamiatka ev. č. 514. Nachádza sa neďaleko obce Svatá v okrese Beroun. Oblasť spravuje Agentúra ochrany prírody a krajiny ČR, správa CHKO Křivoklátsko.
Účelom ochrany je zachovanie geologického útvaru pozostávajúceho zo štyroch blokov budovaných buližníkom. Útvar je významný aj ako vyhliadkový bod. Lesné porasty prírodnej pamiatky tvoria prechodovú zónu medzi okolitými porastmi hospodárskeho lesa.
Gymnázium (Spišská Nová Ves, Školská 7)

Gymnázium, Školská 7 je štvorročné gymnázium v Spišskej Novej Vsi zamerané na všeobecne vzdelávanie, ale aj s možnosťou rozšírenej výučby cudzích jazykov. V treťom a štvrtom ročníku majú žiaci možnosť vybrať si niektoré z 20 voliteľných predmetov, ktoré sú potrebné k maturitám.
Škola je zapojená do viacerých medzinárodných projektov, hlavne v rámci programu Erasmus+ od Európskej únie. Organizované sú aj výmenné pobyty do partnerských miest mesta Spišská Nová Ves.
Na škole funguje študentský parlament, ktorý pomáha škole organizovať rôzne príležitostné akcie. Škola každý rok organizuje anketu ŠPOOG (Študentská a profesorská osobnosť oranžového gymnázia), v ktorej sa oceňujú niektorí triedni učitelia, triedy a žiaci; tretiacky bál spojený s tanečným kurzom a vianočný koncert.
Škola sa pravidelne dobre umiestňuje v regionálnych, ale aj celoslovenských súťažiach v rôznych športoch, ale aj vo vedomostných súťažiach, či olympiádach.
Od školského roku 2010/11 začala fungovať Elektronická žiacka knižka a v školskom roku 2022/23 navštevovalo gymnázium 372 študentov v 16 triedach (4 triedy v každom ročníku).
História.
História gymnázia siaha až do 14. storočia, keď bola v meste založená ako mestská latinská škola. V roku 1784 vzniká progymnázium, odkedy bola zavedená dokumentácia školy. V roku 1953 bol vydaný zákon o jednotnej škole, na základe ktorého prestalo existovať gymnázium a jeho miesto zaujala jedenásťročná stredná škola, ktorá od roku 1954 niesla meno kpt. Jána Nálepku. Opäť otvorené bolo v septembri 1969.
Airplanes

„Airplanes“ je druhý oficiálny a celkovo tretí singel z debutového albumu "" rappera B.o.B. Na singli spolupracovala Hayley Williams, speváčka skupiny Paramore a singel produkovali Alex da Kid a DJ Frank E. Hudba a refrén napísala skupina Kinetics &amp; One Love. Singel bol vydaný dňa 27. apríla 2010.
Majstrovstvá sveta vo flag futbale

Majstrovstvá sveta vo flag futbale je najvyššie medzinárodné podujatie národných družstiev vo flag futbale (podľa pravidiel IFAF), bezkontaktnej formy amerického futbalu, ktoré organizuje Medzinárodná federácia amerického futbalu (IFAF). Má iba krátku históriu, keď sa prvýkrát konalo v roku 2002. Organizuje sa raz za 2 roky, a môže sa ho zúčastniť akýkoľvek počet tímov, pretože ide o tzv. otvorený turnaj. Najúspešnejšími družstvami sú v mužskej kategórii USA a v ženskej Mexiko, ktoré získali po 4 prvenstvá.
Histamínergný systém

Histamínergný systém je mediátorový systém (skupina neurónov a nervových dráh), ktorý ako signálnu molekulu/mediátor pri prenose nervového vzruchu na synapsii využíva histamín.
Funkcia.
Histamínergný systém reguluje emócie, pamäť, termoreguláciu a spánok (stimuluje pozornosť a prebúdzanie).
Noradrenergný systém

Noradrenergný systém je monoamínergný mediátorový systém (skupina neurónov a nervových dráh), ktorý ako signálnu molekulu/mediátor pri prenose nervového vzruchu na synapsii využíva noradrenalín.
Funkcia.
Noradrenergný systém ovplyvňuje celkovú aktivitu organizmu.
Dopamínergný systém

Dopamínergný systém je monoamínergný mediátorový systém (skupina neurónov a nervových dráh), ktorý ako signálnu molekulu/mediátor pri prenose nervového vzruchu na synapsii využíva dopamín.
Funkcia.
Dopamínergný systém komplexne ovplyvňuje motorické i psychické funkcie.
Sérotonínergný systém

Sérotonínergný systém je monoamínergný mediátorový systém (skupina neurónov a nervových dráh), ktorý ako signálnu molekulu/mediátor pri prenose nervového vzruchu na synapsii využíva sérotonín.
Funkcia.
Sérotonínergný systém komplexne ovplyvňuje ARAS (ascendentný retikulárny aktivačný systém), filtruje signály z vonkajšieho prostredia, reguluje vazomotorické a dychové centrum, riadi hormonálne a vegetatívne funkcie hypotalamu, emócie, pamäť a sociálne chovanie.
Breakfast at Tiffany’s

Breakfast at Tiffany's je skladba americkej rockovej skupiny Deep Blue Something vydaná ako singel v roku 1995 z albumu "Home". Je najväčším hitom skupiny a okamžite dosiahol vrcholy hitparád.
Oxford University Press

Oxford University Press je najväčšie univerzitné vydavateľstvo na svete. Bolo založené v roku 1586, kedy získalo právo na tlačenie kníh a je súčasťou Oxfordskej univerzity. Vydáva vedecké práce, učebnice a je hlavným redaktorom slovníka Oxford English Dictionary. Medzinárodná expanzia vydavateľstva začala v roku 1896 s otvorením pobočky v New Yorku. V súčasnej dobe vydáva Oxford University Press, asi 4 500 nových kníh ročne a zamestnáva približne 4 800 zamestnancov vo viac ako 50 krajinách sveta.
Michal Kellner

Michal Kellner (* 1730, Banská Bystrica† 1770, tamže) bol slovenský klobučník.
Životopis.
Po vyučení za klobučníka bol prijatý za mešťana Banskej Bystrice (24. novembra 1750). Po jeho smrti potomkovia porušili rodinnú tradíciu a stali sa farbiarmi v Banskej Bystrici.
Martin Kellner

Martin Kellner (* 1. september 1671, Žilina† 1727, Banská Bystrica) bol slovenský klobučník.
Životopis.
Klobučník v Banskej Bystrici. Za mešťana Banskej Bystrici bol prijatý (12. mája 1705). V Banskej Bystrici sa usadil s bratom, kde sa celé generácie venovali klobučníckemu remeslu.
Majstrovstvá Európy vo flag futbale

Majstrovstvá Európy vo flag futbale je vrcholné európske podujatie národných družstiev vo flag futbale, bezkontaktnej formy amerického futbalu, ktoré riadi IFAF Europe, predtým Európska federácia amerického futbalu (EFAF). Jeho história siaha do roku 2003, kedy sa konali prvé majstrovstvá Európy mužov. O 2 roky neskôr sa už súťažilo aj v ženskej kategórii. Od roku 2006 prebiehajú v 2-ročných cykloch a slúžia tiež ako kvalifikácia európskych tímov na majstrovstvá sveta. 
Od roku 2000 prebiehajú aj majstrovstvá Európy juniorov (U15).
Latex

Latex môže byť:
Nature

Nature (z angl. príroda) je významný medzidisciplinárny vedecký časopis, ktorý publikuje výskumy, so zameraním pre široké spektrum otázok najmä z oblasti prírodných vied. Prvé číslo bolo vydané 4. novembra 1869. Je publikovaný v anglickom jazyku spoločnosťou Nature Publishing Group a s týždennou periodicitou. Časopis publikuje články s novými poznatkami a vlastným výskumom, jeho príspevky sú často citované medzi odbornou verejnosťou.
Podľa citačného faktoru stanovovaného americkým Inštitútom pre vedecké informácie (ISI) patrí Nature medzi desiatku najviac citovaných vedeckých časopisov (CF za rok 2014 bol 41,456.) Podľa inej mierky (napr. váženého algoritmu PageRank) ide dokonca o najviac citovaný vedecký časopis.
Mamba

Mamba (lat. "Dendroaspis") je rod jedovatých hadov z čeľade koralovcovitých. Vyskytuje sa v Afrike a zatiaľ poznáme 4 členov tohto rodu. Vyznačujú sa štíhlym telom, veľkou rýchlosťou a často sa zdržujú v blízkosti stromov.
Etymológia.
Slovo "Dendroaspis" vo voľnom preklade znamená "stromový had". Swahilské slovo "mamba" znamená krokodíl.
Európska federácia amerického futbalu

Európska federácia amerického futbalu (skr. EFAF - European Federation of American Football) je európska športová organizácia, ktorá zastrešuje americký futbal v Európe. Vznikla v roku 1993 a patrí pod medzinárodnú federáciu amerického futbalu IFAF. Sídlo má vo Frankfurte nad Mohanom a momentálne (2011) na jej čele stojí Nemec Robert Huber. EFAF má na starosti organizáciu v týchto 3 odvetviach amerického futbalu: americký futbal, flag futbal a cheerleading.
Súťaže.
EFAF organizuje medzinárodné súťaže národných tmov i klubov.
Národné tímy:
Kluby:
William DuVall

William Bradley DuVall (* 6. september 1967, Washington, D.C., USA) je americký spevák, gitarista a skladateľ.
V roku 2006, po smrti pôvodného speváka Layne Staleyho, sa stal spevákom skupiny Alice in Chains. Súčasne pôsobí aj v kapele Comes with the Fall.
Medzinárodná federácia amerického futbalu

Medzinárodná federácia amerického futbalu (, skr. IFAF) je medzinárodná športová organizácia, ktorá zastrešuje americký futbal vo svete. Vznikla v roku 1998. Sídlo má v La Courneuve, vo Francúzsku a momentálne na jej čele stojí od roku 2016 Kanaďan Richard MacLean. IFAF má na starosti organizáciu amerického futbalu a flag futbalu. Od roku 2005 je federácia riadnym členom Generálnej asociácie medzinárodných športových federácií a akceptovaným členom MOV. Vďaka plnému členstvu v GAISF mohol americký futbal po prvýkrát participovať ako ukážkový šport na Svetových hrách 2005 v Duisburgu.
Súťaže.
IFAF organizuje nasledovné medzinárodné súťaže národných tímov:
LaTeX

formula_1 typografický systém určený pre profesionálne a poloprofesionálne sádzanie dokumentov. Bol vyvinutý v roku 1985 Leslie Lamportom.
LaTeX používa ako formátovací jazyk sadzací systém TeX - značkovací jazyk vyvinutý Donaldom Knuthom v 70. rokoch. Je založený na myšlienke, že autor dokumentu by sa mal starať len o text článku, zatiaľ čo o formátovanie sa postarajú vývojári dokumentu. Je vhodný pre zápis matematických vzorcov, nakoľko sú formátovacie značky priamo súčasťou textu. Umožňuje vytváranie vlastných makier, ktoré sú vhodné napr. na zmenu vzhľadu celého dokumentu.
Príklad.
Nasledujúci príklad ukazuje použitie LaTeX-u. Naľavo je vstup a vpravo korešpondujúci výstup:
Drážkovanie (spoj)

Drážkovanie (niekedy nesprávne nazývané aj žliabkovanie) je sústava priamych drážok vytvorená na hriadeli a náboji tak, aby do seba presne zapadali. Drážkovanie umožňuje prenos veľkého krútiaceho momentu (veľký počet drážok), preto sa používa tam, kde nie je vhodné použiť spojenie prostredníctvom viacerých pier. V prípade správnej voľby lícovania, t.j. voľby tolerancií uloženia hriadeľa a náboja je možné vytvoriť posuvný spoj s prenosom krútiaceho momentu, čo sa využíva najmä pri odpojiteľnej spojke a pri prevodovke so zmenou prevodového pomeru.
Typy drážkovania.
Väčšina typov drážkovania je normalizovaná:
Cukrovka

Cukrovka môže byť:
Suzie Diamond

Suzie Diamond, známa aj ako Susie Diamond, Susy Diamond, Suny D., Susie, Sue (* 8. august 1984, Galanta) je slovenská pornoherečka a modelka.
Kariéra.
Suzie Diamond vstúpila do pornopriemyslu v roku 2004, vo veku 20 rokov. Na svojom konte má okolo 100 pornofilmov. Suzie Diamond si často mýlia s inou slovenskou pornoherečkou Sue Diamond, čo bolo dôvodom, prečo si Sue Diamond zmenila meno na Diana Doll. 
Aj keď Suzie Diamond na mnohých stránkach uvádza, českú národnosť, v skutočnosti pochádza zo Slovenska.
Carla Cox

Carla Cox, známa aj ako Carla, Susy, Zuzana S, Terry, (* 25. máj 1984, Brno ) je česko-slovenská pornoherečka.
Kariéra.
Carla Cox začínala v pornopriemysle v roku 2006, vo veku 22 rokov. Na svojom konte má viac ako 500 pornofilmov.
Tetínské skály

Tetínské skály sú prírodná rezervácia ev. č. 597. Nachádzajú sa neďaleko obce Tetín v okrese Beroun. Oblasť spravuje Agentúra ochrany prírody a krajiny ČR, správa CHKO Český kras.
Predmetom ochrany sú zvyšky skalných stepí s pôvodným druhovým zložením vegetačného krytu a lomové odkryvy skalného podložia.
Benny Benassi

Benny Benassi (narodený ako Marco Benassi; 13. júl 1967, Reggio Emilia, Taliansko) je taliansky DJ, producent žánru electro house a držiteľ ceny Grammy. Je najviac známy svojim hitom z roku 2002 „Satisfaction“. Dňa 28. októbra 2009 ho časopis "DJ Magazine" zaradil na 26. miesto vo svojom rebríčku Top 100 DJ Poll, čím sa dostal o 13 miest vyššie ako v roku 2008.